CELEX: 32005R1739
Language: hr
Date: 2005-10-21 00:00:00
Title: Uredba Komisije (EZ) br. 1739/2005 od 21. listopada 2005. o utvrđivanju zahtjeva zdravlja životinja za premještanje životinja iz cirkusa između država članica  Tekst značajan za EGP

03/Sv. 015
            
            
               HR
            
            
               Službeni list Europske unije
            
            
               43
            
         32005R1739
   
               L 279/47
            
            
               SLUŽBENI LIST EUROPSKE UNIJE
            
            
               21.10.2005.
            
         
      UREDBA KOMISIJE (EZ) br. 1739/2005
   od 21. listopada 2005.
   o utvrđivanju zahtjeva zdravlja životinja za premještanje životinja iz cirkusa između država članica
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja za trgovinu i uvoz u Zajednicu životinja, sjemena, jajnih stanica i embrija koji ne podliježu uvjetima zdravlja životinja propisanim u posebnim pravilima Zajednice iz Priloga AI. Direktivi 90/425/EEZ (1), a posebno njezin članak 23.,
   budući da:
   
               (1)
            
            
               Primjereno je utvrditi, u skladu s Direktivom 92/65/EEZ, odstupajući od općih pravila o premještanju životinja iz poglavlja II. te Direktive, posebne zahtjeve zdravlja životinja za premještanje životinja iz cirkusa. Mjere predviđene ovom Uredbom trebaju se primijeniti na putujuće izložbe, sajmove ili predstave sa životinjama, ali ne i na stalne ustanove iz članka 2. stavka 1. točke (c) Direktive 92/65/EEZ.
            
         
               (2)
            
            
               Nadležna tijela trebaju za potrebe zdravlja životinja imati određene podatke o cirkusima i sajmovima koji drže životinje iz cirkusa, posebno u pogledu premještanja između država članica. Stoga je primjereno zahtijevati registriranje takvih cirkusa i sajmova u državi članici i evidentiranje njihovih itinerara.
            
         
               (3)
            
            
               Cirkusi i sajmovi često nastupaju izvan svoje države članice podrijetla. Stoga im treba omogućiti da se registriraju u državi članici u kojoj uobičajeno borave ili u kojoj su smješteni, čak i ako to nije njihova država članica podrijetla.
            
         
               (4)
            
            
               Predstava sa životinjama obuhvaća jednu životinju ili ograničen broj životinja koje se drže radi izvođenja javnih predstava ili razonode, uz neovisno vlasništvo nad njima ili upravljanje. Predstave sa životinjama mogu se izvoditi izvan njihove države članice podrijetla, primjerice kada su oni dio cirkusa ili kada pojedinačno nastupaju radi razonode ili za potrebe filmskih snimanja. Stoga je predstave sa životinjama primjereno uključiti u područje primjene ove Uredbe.
            
         
               (5)
            
            
               Rizik koji za zdravlje životinja predstavlja cirkus ili sajam izravno se odnosi na vrste životinja koje su u njemu drže. Stoga je od upravitelja cirkusa i predstava sa životinjama primjereno zahtijevati vođenje evidencije koja sadrži odgovarajuće podatke o prisutnosti životinja.
            
         
               (6)
            
            
               Treba olakšati nadzor nad zdravstvenim stanjem životinja iz cirkusa. Vodeći računa o različitim načinima kojima se životinje iz cirkusa premještaju unutar Zajednice, primjereno je predvidjeti putovnice za životinje iz cirkusa koje trebaju sadržavati sve odgovarajuće podatke o zdravlju životinja, uključujući i pojedinosti o službenim testiranjima i cijepljenjima.
            
         
               (7)
            
            
               Zdravstvena pravila za životinje iz cirkusa mogu se temeljiti na istim načelima na kojima se temelji i zakonodavstvo Zajednice u pogledu zdravlja životinja kojima se trguje unutar Zajednice, domaćih životinja koje se drže na gospodarstvima, uključujući Direktivu Vijeća 64/432/EEZ od 26. lipnja 1964. o problemima u pogledu zdravlja životinja koji utječu na trgovinu govedima i svinjama unutar Zajednice (2), te Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (3). Međutim, navedena pravila svakako se trebaju prilagoditi posebnim poteškoćama koje nameću određene vrste životinja kada se drže u cirkusima i na sajmovima te ih treba propisno potvrditi službeni veterinar na način koji je utvrđen u članku 2. stavku 7. Direktive Vijeća 90/425/EEZ (4).
            
         
               (8)
            
            
               Uvjeti zdravstvene zaštite životinja i prateća dokumentacija ili putovnice za premještanje mačaka, pasa i pitomih vretica unutar Zajednice utvrđeni su Uredbom (EZ) br. 998/2003 Europskog parlamenta i Vijeća (5), a za kopitare Odlukom Komisije 93/623/EEZ (6). Životinje iz cirkusa tih vrsta trebaju stoga ispunjavati pravila o putovnicama i zdravstvenoj zaštiti životinja koja su utvrđena u navedenoj Uredbi i Odluci.
            
         
               (9)
            
            
               U interesu dosljednosti, primjereno je dopustiti Irskoj, Cipru, Malti i Ujedinjenoj Kraljevini da primijene svoja nacionalna pravila o karanteni za životinje iz cirkusa koje su prijemljive na bjesnoću, kako je predviđeno Direktivom 92/65/EEZ.
            
         
               (10)
            
            
               Mjere predviđene ovom Uredbom ne smiju dovoditi u pitanje zakonodavstvo kojim se provodi Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine u tom području (7).
            
         
               (11)
            
            
               Radi osiguravanja potpune sljedivosti životinja iz cirkusa, potrebno je bilježiti njihova premještanja unutar Zajednice koristeći sustav TRACES uveden Odlukom Komisije 2004/292/EZ (8) te ispuniti zahtjeve certificiranja za trgovanje unutar Zajednice, kako je utvrđeno u Uredbi Komisije (EZ) br. 599/2004 od 30. ožujka 2004. o usvajanju usklađenog obrasca certifikata i izvješća inspekcije povezanih s trgovinom životinjama i proizvodima životinjskog podrijetla unutar Zajednice (9).
            
         
               (12)
            
            
               Potrebno je omogućiti dovoljno vremena za provedbu novih zahtjeva predviđenih u ovoj Uredbi.
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Predmet i područje primjene
   Odstupajući od poglavlja II. Direktive 92/65/EEZ, ovom se Uredbom utvrđuju zahtjevi u pogledu zdravlja životinja koji se odnose na premještanje životinja iz cirkusa između država članica.
   Pravila za cirkuse primjenjuju se mutatis mutandis na predstave sa životinjama.
   Ova se Uredba primjenjuje ne dovodeći u pitanje:
   
               (a)
            
            
               mjere koje se primjenjuju na životinje prijemljive na bjesnoću, u određenim državama članicama kako je predviđeno člankom 10. stavkom 4. Direktive 92/65/EEZ;
            
         
               (b)
            
            
               odgovarajuća pravila za certificiranje koja su sadržana u zakonodavstvu kojim se provodi Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine u tom području.
            
         Članak 2.
   Definicije
   U smislu ove Uredbe primjenjuju se sljedeće definicije:
   
               1.
            
            
               „cirkus” znači putujuća predstava ili sajam u kojem sudjeluje jedna ili više životinja;
            
         
               2.
            
            
               „životinja” znači životinja vrsta navedenih u Prilogu A Direktivi 92/65/EEZ te koja je namijenjena javnim izložbama u svrhu razonode ili obrazovanja;
            
         
               3.
            
            
               „upravitelj cirkusa” znači vlasnik cirkusa, njegov zastupnik ili druga osoba s ukupnom odgovornošću za cirkus;
            
         
               4.
            
            
               „službeni veterinar” znači službeni veterinar kako je utvrđeno člankom 2. stavkom 7. Direktive 90/425/EEZ.
            
         Članak 3.
   Premještanje između država članica
   Cirkus se može premjestiti u drugu državu članicu samo ako je registriran u skladu s člankom 4. i ako je u skladu s člancima 8., 9. i 10.
   Članak 4.
   Registracija cirkusa
   1.   Najmanje 40 radnih dana prije prvog premještanja cirkusa u drugu državu članicu, upravitelj cirkusa mora podnijeti pisani zahtjev za registraciju nadležnom tijelu države članice u kojoj cirkus ima zakonsko boravište ili države članice u kojoj je smješten.
   2.   Nakon zaprimanja zahtjeva iz stavka 1., nadležno tijelo provodi sve nužne provjere o ispunjavanju zahtjeva za zdravlje životinja utvrđenih u ovoj Uredbi.
   3.   Ako su ispunjeni zahtjevi iz stavka 2., nadležno tijelo izdaje:
   
               (a)
            
            
               jedinstveni registracijski broj za cirkus koji počinje s oznakom ISO države članice;
            
         
               (b)
            
            
               registar životinja iz cirkusa u skladu s člankom 5.;
            
         
               (c)
            
            
               registar mjesta u skladu s člankom 6.;
            
         
               (d)
            
            
               putovnice za životinje u skladu s člankom 7.
            
         4.   Nadležno tijelo vodi evidenciju o svim dokumentima izdanima u skladu sa stavkom 3.
   Članak 5.
   Registar životinja
   Registar životinja iz cirkusa iz članka 4. stavka 3. točke (b) mora biti u skladu s obrascem utvrđenim u Prilogu I. i sadržavati registracijski broj iz članka 4. stavka 3. točke (a). Svaku stranicu prije izdavanja ovjerava službeni veterinar pečatom i potpisom.
   Članak 6.
   Registar mjesta
   Registar mjesta iz članka 4. stavka 3. točke (c) mora biti u skladu s obrascem utvrđenim u Prilogu II. i sadržavati registracijski broj iz članka 4. stavka 3. točke (a). Prije svakog premještanja iz članka 9., svaki unos podataka ovjerava službeni veterinar pečatom i potpisom.
   Članak 7.
   Putovnice za životinje
   1.   U skladu s člankom 4., nadležno tijelo za svaku životinju iz cirkusa, osim životinja iz stavaka 2., 3. i 4. ovog članka, izdaje putovnicu u skladu s obrascem utvrđenim u Prilogu III.
   2.   U skladu s člankom 4., nadležno tijelo izdaje zajedničku putovnicu za ptice i glodavce iz cirkusa u skladu s obrascem utvrđenim u Prilogu IV.
   3.   Za pse, mačke i pitome vretice iz cirkusa primjenjuju se pravila za putovnicu i zdravstvena pravila za životinje iz Uredbe (EZ) br. 998/2003.
   4.   Za kopitare iz cirkusa primjenjuju se pravila za putovnicu i zdravstvena pravila za životinje iz Odluke 93/623/EEZ.
   Članak 8.
   Obveze upravitelja cirkusa
   1.   Prije premještanja cirkusa u drugu državu članicu, upravitelj cirkusa mora osigurati:
   
               (a)
            
            
               pravovremeno ažuriranje registara iz članka 4. stavka 3. točaka (b) i (c);
            
         
               (b)
            
            
               da sve životinje iz cirkusa imaju pravovremeno ažurirane putovnice;
            
         
               (c)
            
            
               da je nadležno tijelo države članice u kojoj je cirkus smješten obaviješteno o namjeri premještanja cirkusa u drugu državu članicu najmanje 10 radnih dana prije polaska.
            
         2.   Upravitelj cirkusa mora osigurati da se svaka životinja iz cirkusa drži na način koji sprečava posredan ili neposredan doticaj sa životinjama koje nisu registrirane u skladu s ovom Uredbom.
   3.   Upravitelj cirkusa mora osigurati čuvanje svih podataka u registrima iz članka 4. stavka 3. točaka (b) i (c) najmanje pet godina.
   Članak 9.
   Zahtjevi za premještanje cirkusa između država članica
   1.   Prije premještanja cirkusa u drugu državu članicu, službeni veterinar države članice odlaska mora:
   
               (a)
            
            
               provjeriti da mjesto odlaska nije podvrgnuto bilo kojem ograničenju u pogledu zdravlja životinja koje se odnosi na bolesti na koje su životinje iz cirkusa prijemljive;
            
         
               (b)
            
            
               pregledati sve životinje u cirkusu tijekom 10 radnih dana prije polaska kako bi utvrdio jesu li one klinički zdrave;
            
         
               (c)
            
            
               provjeriti je li registar životinja iz cirkusa iz članka 4. stavka 3. točke (b), na dan pregleda ažuriran i potpun;
            
         
               (d)
            
            
               provjeriti jesu li putovnice životinja iz cirkusa ažurirane.
            
         2.   Ako su ispunjeni svi uvjeti iz stavka 1., službeni veterinar odobrava premještanje cirkusa u unutar sljedećih 10 radnih dana, što potvrđuje svojim potpisom i pečatom u zadnjem stupcu registra mjesta iz članka 4. stavka 3. točke (c).
   Članak 10.
   Podaci o premještanjima cirkusa između država članica
   1.   Upravitelj cirkusa mora najmanje 48 sati prije premještanja cirkusa iz jedne države članice u drugu dostaviti odgovarajuće podatke nadležnom tijelu države članice odlaska kako bi se zaključio upis podataka u certifikat sustava praćenja TRACES za trgovinu unutar Zajednice.
   2.   Koristeći sustav praćenja TRACES, nadležno tijelo države članice odlaska obavještava o premještanju nadležno tijelo države članice odredišta te nadležna tijela svih država članica provoza.
   3.   U obrascu certifikata za trgovanje unutar Zajednice, kako je utvrđeno u Uredbi (EZ) br. 599/2004, pod točkom I.31. o identifikaciji životinja/proizvoda upisuje se vrsta i broj putovnice životinja iz cirkusa; a broj ove Uredbe navodi se u dijelu II.
   Članak 11.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Ona se primjenjuje od 1. siječnja 2007.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. listopada 2005.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 320.); ispravljeno u (SL L 226, 25.6.2004., str. 128.).
   
      (2)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 1/2005 (SL L 3, 5.1.2005., str. 1.).
   
      (3)  SL L 46, 19.2.1991., str. 19. Direktiva kako je zadnje izmijenjena Odlukom Komisije 2004/554/EZ (SL L 248, 22.7.2004., str. 1.).
   
      (4)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).
   
      (5)  SL L 146, 13.6.2003., str. 1. Uredba kako je zadnje izmijenjena Uredbom Komisije (EZ) br. 1193/2005 (SL L 194, 26.7.2005., str. 4.).
   
      (6)  SL L 298, 3.12.1993., str. 45. Odluka kako je izmijenjena Odlukom 2000/68/EZ (SL L 23, 28.1.2000., str. 72.).
   
      (7)  SL L 61, 3.3.1997., str. 1. Uredba kako je zadnje izmijenjena Uredbom Komisije (EZ) br. 1332/2005 (SL L 215, 19.8.2005., str. 1.).
   
      (8)  SL L 94, 31.3.2004., str. 63. Odluka kako je zadnje izmijenjena Odlukom 2005/515/EZ (SL L 187, 19.7.2005., str. 29.).
   
      (9)  SL L 94, 31.3.2004., str. 44.
   PRILOG I.
   
      REGISTAR ŽIVOTINJA IZ CIRKUSA ili ŽIVOTINJA IZ PREDSTAVE SA ŽIVOTINJAMA (prema Uredbi Komisije (EZ) br. 1739/2005)
       (1)
   
   
      
   
      (1)  Registar mora biti u obliku knjige čije stranice nije moguće zamijeniti. S tim ciljem službeni veterinar potpisuje i pečatom ovjerava svaku stranicu prije izdavanja upravitelju cirkusa. Registar se mora čuvati najmanje pet godina.
   PRILOG II.
   
      REGISTAR MJESTA CIRKUSA ili PREDSTAVE SA ŽIVOTINJAMA (prema Uredbi Komisije (EZ) br. 1739/2005)
   
   
      
   PRILOG III.
   
      POJEDINAČNA PUTOVNICA ZA ŽIVOTINJE IZ CIRKUSA ili PREDSTAVE SA ŽIVOTINJAMA
   
   
      
   
      
   
      
   
      
   
      
   
      
   PRILOG IV.
   
      PUTOVNICA ZA PTICE I GLODAVCE IZ CIRKUSA ili PREDSTAVE SA ŽIVOTINJAMA